Fid-9 ta' Settembru niċċelebraw it-18-il Jum Ewropew għad-Donazzjoni u t-Trapjant tal-Organi. Ninsab fil-Litwanja f'avveniment li jfakkar it-30 anniversarju tal-ewwel trapjant tal-qalb li sar hawnhekk f'pajjiżi. Dan huwa mument emottiv għalija għax 30 sena ilu, bħala kirurgu żgħażugħ, jiena kelli l-privileġġ li nieħu sehem f'din l-operazzjoni. Minn dak iż-żmien ‘l hawn, l-għadd ta' trapjanti, ta' kull tip, żdied ħafna fl-UE u madwar id-dinja, biss biss bejn l-2010 u l-2015 kien hemm żieda ta' 14 fil-mija. Parti kbira minn dan huwa grazzi għal rati ogħla ta' donazzjoni. Għalhekk għandha nonoraw il-kontribut tal-ħafna eroj ta' kuljum fl-UE li għenu biex jestendu u jsalvaw mijiet ta' eluf ta' ħajjiet. It-titjib huwa dovut ukoll għall-avvanzi kirurġiċi, għal koordinazzjoni aħjar bejn l-iskwadri kliniċi, għal trasport aħjar u għal standards imtejba ta' sikurezza għall-organi, u għaż-żieda fl-għadd ta' skambji transkonfinali ta' organi. L-UE kkontribwiet ukoll. Għandna leġiżlazzjoni fl-UE kollha dwar l-istandards tal-kwalità u s-sikurezza tal-organi għat-trapjant. F'dak li għandu x'jaqsam mat-tnaqqis fuq il-listi ta' stennija, aħna żviluppajna Għodda Ewropea tal-IT li tippermetti lil tobba fi Stat Membru wieħed isibu donaturi adegwati għall-pazjenti tagħhom fi Stat Membru ieħor. F'sentejn biss, saru kważi 90 trapjant, l-iktar fuq it-tfal, li kieku ma kinux ikunu possibbli mingħajr dan. Aħna dalwaqt se nippubblikaw rapport li juri biċ-ċar li l-ġbir flimkien tar-riżorsi u tal-għarfien fl-UE jista' jtejjeb b'mod sinifikanti r-riżultati kliniċi. L-ebda pajjiż waħdu ma għandu l-kapaċità li jittratta l-mard rari u kumpless kollu. Huwa għalhekk li, aktar kmieni din is-sena bdejna inizjattiva ġdida biex jittejjeb il-qsim tal-għarfien madwar l-Ewropa. In-Netwerks Ewropej ta' Referenza virtwali jippermettu lill-fornituri tal-kura tas-saħħa madwar l-Ewropa li jaqsmu informazzjoni dwar mard jew kundizzjonijiet kumpless(i) jew rari li jirrikjedu trattament speċjalizzat ħafna u konċentrazzjoni ta' għarfien u riżorsi. Sfortunatament, madankollu, ta' kuljum qed imutu 16-il pazjent waqt li qed jistennew organu fl-UE; għad hemm eluf ta' pazjenti fuq il-listi ta' stennija għal trapjant. Bħala tabib, naf eżattament kemm għamilna, jekk nitkellmu mil-lat mediku. Bħala Kummissarju Ewropew naf l-importanza fundamentali ta' koordinazzjoni fuq livell Ewropew meta qed nitkellmu dwar id-donazzjoni u t-trapjant tal-organi. Nemmen li flimkien mal-Istati Membri tagħna nistgħu nagħmlu aktar. Għax il-kisbiet iseħħu meta jkun hemm ir-rieda,